
Ufoer over Mexico 

Den 11. maj 2004 fandt mange mexicanske og udenlandske 
aviser de store overskrifter frem for at bringe historien om, at et 
mexikansk militærfly havde filmet 11 ufoer, og at det mexicanske 
forsvarsministerium under forsvarsminister general Clemente 
Vega Garcia - øverstbefalende for de væbnede styrker - foretog 
det usædvanlige skridt officielt at bekræfte hændelsen. 
Pressekonferencen blev holdt på Hotel Sevilla Palace i Mexico 
City, og de internationale medier var inviteret. 



Observationsstedet - Ciudad del Carmen, Campeche - ses mellem de to 
grønne pile. Kortet er udarbejdet af Larry Hatch. 

Vi bringer her Jaime Maussans pressemeddelelse uddelt på mødet: 

Den 20. april 2004 blev Jaime Maussan kontaktet af en højtstående officer fra 
forsvarsministeriet angående et privat møde, hvor man skulle tale om et 
meget vigtigt emne. 

Den følgende dag mødte Maussan forsvarsminister general Clemente Vega 
Garcia og hans nærmeste medarbejdere. På mødet fik Maussan oplysninger om 
hændelsen, der fandt sted den 5. marts 2004 i luftrummet over Ciudad del 




Carmen, Campeche, hvor en af flyvevåbnets Merlin C26A to-motores fly var på 
rutineflyvning for at spore narkosmuglere under en anti-narko-operation. 

Merlin C26A-flyet var udstyret med avanceret digitaludstyr til at registrere og 
filme alle aktiviteter under operationen. Meget følsomme detektorer som en 
FLIR STAR ZAPPHIR II og en RADAR AN/PS 143 BRAVO VICTOR 3 blev betjent 
af den veluddannede besætning om bord på flyet, og alle operationer blev 
filmet både i det synlige og i det infrarøde spektrum. Flyet var under 
kommando af major Magdaleno Jasso Nunez. 

FLIR-operatør var løjtnant Mario Adrian Våzquez, og RADAR-operatør var 
løjtnant German Ramirez - begge fra Fly-eskadrille 501. Flyet var alene 
udstyret til at foretage overvågningsopgaver og ikke til kamp- og 
krigsopgaver. Besætningens opgave var at opdage og identificere 
narkohandlerfly og øjeblikkelig rapportere til basen, hvor jagerfly så skulle 
sendes op for at fange narkosmuglerne. 

Kl. ca. 17.00 registrerede Merlin C26A'eren ukendt „trafik" i luftrummet 3.500 
m over Ciudad del Carmen, Campeche, og da det kunne være et 
narkosmuglerfly, foretog major Magdaleno Jasso en manøvre for at komme 
nærmere på den ukendte „trafik" og filme målet med flyets udstyr. 

På samme tidspunkt rapporterede major Jasso via radioen til basen, at man 
havde registreret en mulig mistænkt og bad om, at et jagerfly blev gjort klar. 
RADAR AN/PS 143 BRAVO VICTOR 3 registrerede den ukendte „trafik", og FLIR 
STAR ZAPPHIR II filmede objektet i det infrarøde spektrum. Da Merlin 
C26A'eren forsøgte at nærme sig den ukendte „trafik" for at foretage en visuel 
Identification, foretog det ukendte objekt en overraskende manøvre og fløj bort 

På dette tidspunkt forsøgte major Jasso at forfølge målet, men det var for 
hurtigt. Alt dette blev filmet af FLIR, og radiokommunikationen med basen, 
hvor det ukendte objekts manøvre blev beskrevet, blev optaget. C26A havde 
endnu ikke fået visual kontakt med det ukendte objekt. Der gik dog ikke lang 
tid, før det ukendte objekt pludselig returnerede og begyndte at forfølge Merlin 
C26A'eren - en overraskende situation. 

Dette blev registreret af RADAR og FLIR, mens besætningen om bord forsøgte 
at få visuel kontakt med den uidentificerede „trafik", der nu forfulgte dem. I 
løbet af få sekunder registrerede udstyret ikke blot én ukendt „trafik", men to 
der forfulgte dem. 

Billeder på både RADAR og FLIR var klare og tydelige. Men hverken piloten 
eller resten af besætningen kunne få visuel kontakt med de to forfølgere, 
hvilket øgede spændingen i denne forvirrende situation. Major Magdaleno 
Jasso rapporterede til basen om hændelsen, om hvordan tingene udviklede sig. 
Han videregav alle de dataljer, som udstyret registrerede, samtidig med at 
man forsøgte at få visuel kontakt med de ukendte. FLIR filmede stadig de to 
ukendtes bevægelser i det infrarøde spektrum. De holdt deres afstand til 
C26A'eren, mens de stadig fulgte efter den. Besætningen om bord på Merlin 
C26A blev forvirret, da de så billederne på FLIR og RADAR, og spurgte sig selv, 
hvad det egentlig var, der foregik. 

Hændelsen bliver mere dramatisk 

Men den stressede situation, som C26A-besætningen befandt sig i, var kun 
begyndelsen på noget mere dramatisk, som skulle få oplevelsen til at ligne et 
rent mareridt. Der gik nogle minutter, mens det mexicanske flyvevåbens 
Merlin C26A-besætning fortsat forsøgte at få visuel kontakt med de ukendte. 
På trods af, at både RADAR og FLIR klart og tydeligt viste begge 
uidentificerede objekter, var man af uforklarlige årsager ikke i stand til at få 
visuel kontakt, selv om objekterne af og til kom tæt på. Det var under disse 
cirkelmanøvrer i forsøget på at identificere de to objekter, at der skete noget 
forbløffende. I løbet af meget kort tid dukkede der flere ukendte objekter op, 
og forvirringen blandt C26A-besætningen var total. 

RADAR og FLIR registrerede øjeblikkeligt tilstedeværelsen af ni nye objekter 
med samme størrelse og karakteristika, som helt uventet dukkede op, som om 
de kom lige ud af intet. 

Nu var det pludselig blevet meget farligt, så major Magdaleno Jasso 
rapporterede over radioen til basen, at den nye situation krævede nye 
instrukser. Men det mest bizarre var, at selv om der var 11 ukendte objekter 
tæt på dem, kunne besætningen stadig ikke se dem. Det var af en eller anden 
mærkelig grund ikke muligt at få visuel kontakt med de ukendte objekter, 
hvilket aldrig var sket før for de meget erfarne mænd. Det højteknologiske 
udstyr og sensorerne løj ikke: Der var 11 mål med ukendte hensigter tæt på 
dem. 

Da forvirringen blandt C26A-besætningen var på sit højeste, foretog de 
ukendte objekter pludselig en manøvre og omringede flyet fra det mexicanske 
flyvevåben i en cirkel meget tæt på. RADAR og FLIR viste et billede af 11 
objekter meget tæt på i en cirkelformation rundt om Merlin C26A'eren. 
Situationen kom fuldstændig ud af kontrol. Major Magdaleno Jasso 
rapporterede til basen, at situationen for C26A nu var "rød alarm", omringet af 
11 mystiske, runde objekter camoufleret med en ukendt, avanceret teknologi, 
som forhindrede enhver visuel kontakt med dem. 



Major Jasso og resten af besætningen bevarede dog roen og arbejdede hurtigt 
med at registrere og filme enhver detalje af denne enestående hændelse. De 
arbejdede samvittighedsfuldt og gjorde deres pligt som erfarne 
militærpersoner. Da de nu var omringede af uidentificerede objekter med 
ukendte hensigter, tog major Magdaleno Jasso den beslutning at slukke alle 
flyets lys og så se, hvad der ville ske. Besætningen oplevede en periode med 
uvished og spænding, mens FLIR tog billeder af de klare objekter, selv om det 
ikke var muligt at få visuel kontakt - øjeblikke med stilhed og uvished. 
C26A-besætningen fortsatte stille og roligt deres arbejde og dokumenterede 
enhver bevægelse, som de ukendte objekter foretog, mens major Jasso fortsat 
var i kontakt med basen. Efter nogle meget stressende minutter forsvandt de 
11 objekter og afsluttede den underlige oplevelse, som besætningen fra Fly- 

Merlin C26A'eren vendte 
sikkert tilbage til basen, og 
major Magdaleno Jasso 
skrev en fuldstændig 
rapport om hændelsen 
sammen med C26A- 


besætningen. 


Forsvarsministeren læste 
major Jassos rapport og 


iværksatte 


en 


tilbundsgående 


undersøgelse, hvor alle 
elementer i sagen blev 
endevendt - erklæringer fra 
besætningen, billeder, 


Besætningen på Merlin C26A'eren. 


målinger fra alt udstyret såvel som en komplet undersøgelse af meteorologiske 
data. 

Hændelsen blev taget meget alvorligt af forsvarsministeriet, og efter flere 
ugers undersøgelse besluttede general Clemente Vega Garcia at kontakte 
forsker og tv-journalist Jaime Maussan med henblik på et samarbejde med en 
erfaren forsker om den videre efterforskning af sagen. Den 22. april 2004 gav 
forsvarsminister general Clemente Vega Jaime Maussan en kopi af alle bånd og 
data indsamlet af Merlin C26A under hændelsen. Maussans forskerteam skulle 
så som ekstern samarbejdspartner foretage en meget omhyggelig 
undersøgelse og analyse i et forsøg på at kaste lys over hændelsen den 5. 
marts 2004 og om muligt afdække motiver og konsekvenser. 



General Vega savel som hans stab var meget åbne 
og villige til at tale om sagen. De udviste også stor 
interesse for at få undersøgt, hvad der skete. 
General Vega gav Jaime Maussan lov til at 
interviewe Merlin C26A-besætningen uden nogen 
form for censur, så det senere var muligt at 
underrette den mexicanske befolkning - en historisk 


og overraskende beslutning, som vil indlede en ny æra for gensidigt 
samarbejde mellem de mexicanske ufologer og militæret, et samarbejde 
baseret på respekt og interesse for at finde sandheden bag den intense ufo¬ 
aktivitet, som vi har oplevet i Mexico siden begyndelsen af den forbløffende 
mexicanske ufo-bølge helt tilbage til 11. juli 1991. 



Denne nye æra med samarbejde mellem mexicanske ufo-observatører, 
stjernekiggere, ufologer og vores militære styrker vil bane vejen for et helt nyt 
lovsystem, som kan tage højde for enhver hændelse med disse uidentificerede 
flyvende objekter, menigmand, kommercielle og militære fly osv., så vi kan 
lære og forstå, hvordan vi skal forholde os til virkeligheden. 

— (slut på pressemeddelelsen) 

Oversættelse: -for/kmh 


Ufoer på video 

Som det ses af pressemeddelelsen fra Jaime Maussan, er det ikke første gang, 
man har set og filmet ufoer i Mexico. De mange film er samlet på to 
videobånd: 

• Messengers of Destiny: Den første af videoerne om de fantastiske lys 
over Mexico, bl.a. optaget under solformørkelsen i 1991. Flere af lysene 
er virkelig mystiske, og på grund af solformørkelsen observerede og 
filmede en masse mennesker de mærkelige lys. Det er en af de mest 
spændende film om ufoer set i lang tid. Engelsk tale. Kun få tilbage. 
Varighed: 75 min., kr. 199,00. Bestillingsnr. V-002. 

• Masters of the Stars: Videoen fortsætter, hvor »Messengers of Destiny« 
sluttede: Optagelser af nogle af de mest omfattende og hyppige ufo¬ 
hændelser i Mexico nogensinde. Bl.a. optagelser i dagslys af en 
hændelse fra 1. januar 1993, hvor tre ufoer blev filmet over en motorvej 
- trafikken gik helt i stå på grund af de mystiske lys. Denne video er 
mindst lige så spændende som »Messengers of Destiny«. Engelsk tale. 
Kun få tilbage. Varighed: 75 min., kr. 199,00. Bestillingsnr. V-003. 

Begge videoer er nu udsolgte. 


Ufoer over Mexico - 
forklaringer? 

Mexicanske videnskabsfolk citeres for følgende forklaringer på hændelsen den 
5. marts 2004: 

• »Sociedad Astronomica Urania« i Morelos-provinsen mener, at de mange 
objekter var vejrballoner. 

• Den mexicanske astronom José de la Herrån siger, at det var dele af en 
meteorit, som brændte op. 

• Rafael Navarro fra »Plasma Chemistry and Planetary Study Laboratory« 
på UNAM Institute of Nuclear Science har udtalt, at det højst sandsynligt 
drejer sig om en masse rumaffald (satellitrester, raketrester m.m.), der 
brændte op i atmosfæren. 

• Julio Herrera, atomfysiker ved National Autonomous University, siger, at 
de lysende kugler kunne være kuglelyn. 

Der er svagheder ved ovenstående forklaringer: Hvis disse objekter var 
usynlige for det menneskelige øje (husk, at besætningen på intet tidspunkt så 



objekterne), hvordan kunne de så være balloner? Er balloner en så kraftig 
varmekilde, at de kan fremstå som lyskugler på infrarød film? Hvorfor var 
besætningen ikke i stand til at se objekterne, hvis de virkelig var meteorer, 
rumaffald eller kuglelyn? 

Den pt. måske bedste forklaring på hændelsen går på, at besætningen på 
Merlin C26A'eren mødte en gruppe amerikanske stealth-fly (fx F-117A), som 
var på en lille udflugt i mexicansk luftrum. Det siges, at de nyeste stealth-fly er 
udstyret med specielle lyspaneler med infrarødt lys, som bruges, når de radar- 
usynlige fly er uden for fjendtligt flyterritorium og har behov for at blive set af 
fx et tankfly, når der skal tankes op i luften. 


Ufoer på radar 

Hvis man vil læse mere om tidligere årtiers 
rapporter om ufo-fænomener på radar, så har UFO- 
Nyts medarbejder Ole Henningsen genoptrykt et 
mindre oplag af den spændende rapport, UFOer på 
radar, som SUFOI udgav i 1974. 

Rapporten indeholder en samling af de mest omtalte 
ufo-fænomener (frem til 1974) observeret på 
militære og civile radarskærme. 

Professor i atmosfærisk fysik, James E. McDonald, 
beskæftiger sig i rapportens centrale afsnit 
indgående med tre specielle hændelser, hvor 
ukendte fænomener er registreret på radar. Der er 
desuden et afsnit om NATO's radarsystem NADGE og 
dets daværende funktion. 

60 sider, kr. 

39,00. 

Bestillingsnr. B-38. 

En opsigtsvækkende radar-visuel observation blev 
foretaget fra en Boeing 747 fra Japan Air Lines den 
16. november 1986. 

Flyet var lettet fra Reykjavik for at flyve til Tokyo 
over Grønland og Alaska. Læs selv den japanske 
luftkaptajns beretning om sit møde med ufo¬ 
fænomener. 

Den kendte amerikanske ufoforsker Bruce S. 
Maccabee har undersøgt sagen og har udarbejdet en 
beretning (på engelsk), som den blev fortalt til 
Federal Aviation Administration. 

60 sider, pris kr. 49,00. 

Bogen er udsolgt. 

Bogen kan bestilles i SUFOI Butikken »Bøger for 
voksne«. 



The Fantastic Flight 
Of JAL1628 









Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 

Tilmelding kan ske ved at klikke ind på: www.ufo.dk 


